62023TO1119(02)_INF
A Törvényszék elnökhelyettesének 2024. június 13‑i végzése – Lagardère kontra Bizottság
(T‑1119/23. R‑RENV. sz. ügy)
„Ideiglenes intézkedés – Verseny – Összefonódások – Információkérés – A 139/2004/EK rendelet 11. cikkének (3) bekezdése – Ideiglenes intézkedések iránti kérelem – Fumus boni iuris – Az érdekek mérlegelése”
1.
Ideiglenes intézkedés – A végrehajtás felfüggesztése – Elfogadhatósági feltételek – A kérelmezőnek a kért felfüggesztés elrendeléséhez fűződő érdeke – Az információkérés végrehajtásának felfüggesztése iránti kérelem – Részben teljesített kérelem – Okafogyottság a már rendelkezésre bocsátott információk tekintetében
(EUMSZ 278. cikk)
(lásd: 19., 22. pont)
2.
Ideiglenes intézkedés – Elfogadhatósági feltételek – Keresetlevél – Alaki követelmények – A kérelem tárgyának pontos megjelölése – A tárgynak az eljárás során történő módosítására irányuló kérelem – Elfogadhatatlanság
(EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 35. pont)
3.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Az alapkereset alátámasztására felhozott jogalapok prima facie vizsgálata – Az összefonódás ellenőrzése keretében kibocsátott információkéréssel szembeni kereset – A jogbiztonság elvének megsértésére, valamint arra alapított kifogások, hogy a felperes vállalkozás nem tehet eleget a információkérésnek anélkül, hogy büntetőjogi felelősségre vonásnak tenné ki magát – Első látásra nem megalapozatlan kifogások
(EUMSZ 278. és EUMSZ 279. cikk; 139/2004 tanácsi rendelet, 11. cikk, (3) bekezdés; a Törvényszék eljárási szabályzata, 156. cikk, (4) bekezdés)
(lásd: 42., 43., 48–60. pont)
4.
Ideiglenes intézkedés – A végrehajtás felfüggesztése – Az elrendelés feltételei – Az ügyben szereplő érdekek összességének egymással szembeni mérlegelése – Az összefonódás ellenőrzése keretében kibocsátott információkérés végrehajtásának felfüggesztése – Olyan kérelem, amely az érintett vállalkozás büntetőjogi felelősségre vonásához és vele szemben büntetőjogi szankciók kiszabásához vezethet – Az érintett vállalkozásnak a súlyos és helyrehozhatatlan kár elkerüléséhez fűződő érdeke elsőbbsége az uniós versenyszabályok hatékonyságának megőrzéséhez fűződő közérdekhez képest – Az érintett vállalkozás azon kötelezettsége, hogy biztosítsa az információkéréssel érintett dokumentumok megőrzését
(EUMSZ 278. cikk; 139/2004 tanácsi rendelet, 11. cikk, (3) bekezdés)
(lásd: 61–72. pont)
Rendelkező rész
1)
Az ideiglenes intézkedés iránti kérelemről már nem szükséges határozni annyiban, amennyiben az olyan dokumentumokra vonatkozik, amelyeket 2024. január 30‑án a Bizottság rendelkezésére bocsátottak.
2)
A Törvényszék elnökhelyettese a 2023. október 27‑i C(2023) 7464 final bizottsági határozattal módosított, a 139/2004/EK tanácsi rendelet 11. cikke (3) bekezdésének alkalmazására vonatkozó eljárásban (M.11184 – Vivendi/Lagardère ügy) 2023. szeptember 19‑én hozott C(2023) 6429 final bizottsági határozat végrehajtását felfüggeszti annyiban, amennyiben az olyan dokumentumokra vonatkozik, amelyeket 2024. január 30‑án nem bocsátottak a Bizottság rendelkezésére.
3)
A Törvényszék elnökhelyettese kötelezi a Lagardère SA‑t, hogy hívja fel a C(2023) 7464 final határozattal módosított C(2023) 6429 final határozattal érintett személyeket, hogy tegyenek meg minden szükséges intézkedést annak érdekében, hogy biztosított legyen az e határozat mellékletében említett, a Bizottság rendelkezésére még nem bocsátott dokumentumok olyan formátumban történő megőrzése, amely garantálja e dokumentumok sérthetetlenségét és azok megváltoztathatatlan jellegét.
4)
A Törvényszék elnökhelyettese a kérelmet ezt meghaladó részében elutasítja.
5)
A Törvényszék elnökhelyettese a költségekről jelenleg nem határoz.